Rėda-Vydenbriukas

Rėda-Vydenbriukas () – miestas vakarų Vokietijoje, Šiaurės Reino-Vestfalijos žemėje, įsikūręs prie Emso upės. Mieste išvystyta automobilių, baldų, maisto pramonė. Veikia didžiausia šalyje skerdykla ir mėsos perdirbimo įmonė „Tönnies Holding“.

Yra gotikinė Šv. Egidijaus bažnyčia (XIII–XVI a.), romaninis bokštas (1221–1235 m.), Šv. Uršulės bažnyčia (~1470 m.), Senoji (1619, 1790 išplėsta) ir Naujoji (1974 m.) rotušė, XVI–XVIII a. pilis (dabar rūmai).

Istorija 
1970 m. buvo sujungti Rėdos ir Vydenbriuko miestai, o į naujojo miesto sudėtį įtrauktos ir aplinkinės bendruomenės.

Abiejų miestų šaknys siekia viduramžius. Vydenbriukas buvo įkurtas Karolio Didžiojo valdymo laikais ir 952 metais iš imperatoriaus Otono i gavo miesto teises.

Pirmasis Rėdos miesto paminėjimas datuojamas 988 m. Miesto įkūrėju laikomas Vidukindas, kuris čia pastatė tvirtovę. Šioje vietoje dabar stovi Vestfalijai būdinga grafų fon Bentheimų „vandens pilis“.

Sportas 
 SC Wiedenbrück – sporto klubas; labiausiai žinomas dėl futbolo ekipos.
 „Jahnstadion“ – futbolo stadionas, talpinantis 2 tūkst. žiūrovų.

Miestai partneriai 
 Miestas palaikė ryšius su dviem Togo regionais bei kitais užsienio šalių miestais.
  Adžengrės regionas, Togas
  Audos regionas, Togas
  Oldenzalas, Nyderlandai
  Palamosas, Ispanija

Galerija

Žymūs žmonės

Šaltiniai

Nuorodos 
Miesto svetainė

Šiaurės Reino-Vestfalijos miestai